Općina Slivno, Jedinstveni upravni odjel, na temelju članka 1. i 9.a Zakona o financiranju javnih potreba u kulturi (“Narodne novine”, broj 47/90, 27/93 i 38/09), **članka 2.** Zakona o predškolskom odgoju i obrazovanju (“Narodne novine”, broj 10/97, 107/07, 94/13 i 85/15), Zakona o sportu (“Narodne novine” broj 71/06, 150/08, 124/10, 124/11, 86/12 i 94/13) i članka 32. i 33. Zakona o udrugama (“Narodne novine”, broj 74/14) objavljuje

**P O Z I V**

**za predlaganje Programa javnih potreba u područjima:**

**kulture, predškolskog odgoja, sporta i udruga građana**

**Općine Slivno za 2016. godinu**

**I.**

Javne potrebe u području kulture, predškolskog odgoja, sporta i udruga građana (u daljnjem tekstu: javne potrebe), za koje se sredstva osiguravaju, prema financijskim mogućnostima, iz Proračuna Općine Slivno jesu djelatnosti i poslovi, akcije i manifestacije od interesa za Općinu Slivno koje se Programom utvrde kao javne potrebe.

U Program javnih potreba Općine Slivno za 2016. godinu u skladu sa Zakonom uvrstit će se:

- ***u području kulture*** - redovna djelatnost ustanova kulture, udruga u kulturi i drugih organizacija u kulturi koje su od interesa za Općinu Slivno kao i onih utvrđenih zakonom; organiziranje akcija i manifestacija u knjižničarskoj djelatnosti; program filmske djelatnosti, prezentacije filmske i videoprodukcije; održavanje izložbi, izdavanje likovnih monografija, akcije i manifestacije likovne i muzejsko - galerijske djelatnosti i poticanje likovnog stvaralaštva; akcije i manifestacije u području kazališne i glazbeno-scenske djelatnosti te programi kazališta prema Zakonu o kazalištima; programi unapređenja knjižničarske i muzejsko-galerijske djelatnosti; programi međunarodne kulturne suradnje; multimedijski projekti koji promoviraju i prezentiraju Općinu Slivno u zemlji i inozemstvu; programi poticanja i razvitka kulturno-umjetničkog amaterizma,

- ***u području predškolskog odgoja*** - sufinanciranje standarda predškolskog odgoja,

- ***u području sporta*** *-*sufinanciranje Zakonom propisanih programskih djelatnosti udruga i zajednica u sportu na razini Općine Slivno,

- ***u području udruga građana*** *–* sufinanciranje programskih djelatnosti veteranskih udruga i udruga sudionika i stradalnika Domovinskog rata, programi udruga koje skrbe o osobama s posebnim potrebama i humanitarno-karitativnih udruga, programi udruga mladih i udruga za djecu i mlade, programi udruga za promicanje i zaštitu ljudskih prava, programi strukovnih udruga, te programi udruga za zaštitu i očuvanje okoliša, čovjekova zdravlja i prirodne baštine.

**II.**

Prijedloge Programa mogu predlagati udruge, ustanove, trgovačka društva ili fizičke osobe koje obavljaju navedene djelatnosti.

Prijedlozi Programa moraju biti obrazloženi i moraju sadržavati program od interesa za Općinu Slivno.

**III.**

Uz obrazloženje prijedloga, predlagatelji će dostaviti financijski plan, odnosno specificirani troškovnik za izvršavanje predloženog programa, u kojem će navesti podatke o ukupnim troškovima izvršenja programa, o dijelu sredstava koja osiguravaju iz vlastitih i drugih izvora, te o dijelu sredstava koja predlažu da ih osigurava Općina Slivno.

Dosadašnji korisnici proračunskih sredstava u obvezi su priložiti i financijsko izvješće o utrošenim sredstvima dobivenim od Općine Slivno u prethodnoj godini (za 2014. godinu).

Uz obrazložene prijedloge predlagatelji će za svaki program obvezno dostaviti podatke na posebnoj prijavnici koju mogu dobiti u Jedinstvenom upravnom odjelu Općine Slivno ili na web stranici Općine Slivno, na adresi www.opcina-slivno.hr.

Pozivaju se sve ustanove, udruge i druge organizacije u navedenim područjima da poštom ili neposrednom dostavom u tajništvo uprave dostave prijedloge programa pripremljene u skladu sa sadržajem ovog poziva - **do 16. listopada (petak) 2015. godine** na adresu:

**OPĆINA SLIVNO**

**Jedinstveni upravni odjel**

**Podgradina 41**

**20 355 OPUZEN**

**Nepotpune, neobrazložene i troškovnikom nepotkrijepljene prijave, te prijave koje se ne dostave u navedenom roku neće se uzimati u razmatranje za dodjelu sredstava.**

Klasa: 402-01/15-01/01

Urbroj: 2148/05-01-15-1

Podgradina,25.rujna 2015. godine

 Pročelnik

Nikola Bartulović, dipl.iur.